Ευρωμπάσκετ 1969

Η 16η διοργάνωση του ευρωπαϊκού πρωταθλήματος καλαθοσφαίρισης ανδρών του 1969 (γνωστό και ως **Ευρωμπάσκετ 1969**) οργανώθηκε από τη FIBA Europe. Σ' αυτή τη διοργάνωση συμμετείχαν δώδεκα εθνικές ομάδες, καθώς οι αγώνες με 16 ομάδες ήταν πάρα πολλοί (72 σε σχέση με τους 42, όταν μειώθηκαν οι ομάδες). Το τουρνουά διοργάνωσε η Ιταλία και έλαβε χώρα στη Νάπολι και στην Καζέρτα, στο διάστημα από τις 27 Σεπτεμβρίου ως τις 5 Οκτωβρίου.

Οι Γιουγκοσλάβοι, υπό την καθοδήγηση του Ράνκο Ζεράβιτσα, και έστω και χωρίς τον Ραντιβοϊ Κόρατς που χάθηκε άδοξα σε αυτοκινητιστικό δυστύχημα, πετυχαίνουν την πρώτη τους νίκη στη φάση των ομίλων επί της Σοβιετικής Ένωσης σε Ευρωμπάσκετ. Οι δε Σοβιετικοί υποχρεώνονται στην πρώτη τους ήττα μετά από 14 χρόνια. Η μάχη επαναλήφθηκε στον τελικό, με τη Σοβιετική Ένωση αυτή τη φορά να κερδίζει και να κατακτά το χρυσό μετάλλιο, σε ένα αγώνα όπου, υπό το ασφυκτικό μαρκάρισμα του Ζαρμουκαχμέντοφ, ο αείμνηστος θρύλος του Γιουγκοσλάβικου μπάσκετ, ο σέντερ ύψους 2,09 μέτρων Κρέζιμιρ Τσόσιτς είχε μόλις 3/20 σουτ και 6 πόντους. Η Γιουγκοσλαβία πέρασε στον τελικό νικώντας την Πολωνία στον ημιτελικό, αφού γύρισε το παιχνίδι ενώ βρισκόταν για 30 λεπτά πίσω στο σκορ. Αυτό επιτεύχθη και με την αποβολή με ντισκαλιφιέ των Πολωνών Μπόγκνταν Λίκσο και Έντβαρντ Γιουρκιέβιτς.

Μεγάλη ομάδα κατέβασε και πάλι η Τσεχοσλοβακία, κατακτώντας το χάλκινο μετάλλιο, καθώς επικράτησε της Πολωνίας στον μικρό τελικό. Εντυπωσιακή είναι η πρόοδος των Ισπανών, που πήραν την 5η θέση, καθώς αυτή τη φορά είχαν στο ρόστερ τους, εκτός από τον ξανά MVP Εμιλιάνο Ροδρίγκεθ, τους Φρανθίσκο Μπουσκατό, Ενρίκε Μαργάλ και τον Αμερικανοισπανό της Ρεάλ Μαδρίτης Λιουκ. Από αυτή τη διοργάνωση ξεκίνησαν και οι μεγάλες τους κόντρες με τους Ιταλούς, του νεαρού τότε Ντίνο Μενεγκίν.

Αποτέλεσμα που προκάλεσε εντύπωση, ήταν η απίστευτη συντριβή με 72 πόντους διαφορά και τελικό σκορ 115-43 της Σουηδίας από τη Γιουγκοσλαβία (σκορ ημιχρόνου 52-14, η Σουηδία κατάφερε να σκοράρει μόλις 14 πόντους στο πρώτο ημίχρονο!) επειδή τέτοιου είδους αποτελέσματα είχαν αρχίσει να σπανίζουν.

Η Ελληνική ομάδα συμμετείχε στη διοργάνωση όπου κατέκτησε τη 10η θέση, αλλά και μόνο η είσοδος της στους 12 του τουρνουά αποτέλεσε επιτυχία, διότι το επίπεδο ήταν πολύ υψηλό. Παρόλ' αυτά, διαθέτει στη σύνθεσή της και πάλι τον πρώτο σκόρερ της διοργάνωσης, τον Κολοκυθά (με 22,7 πόντους μ.ο.), αλλά και τους Χριστοφόρου (13,9 πόντοι μ.ο.), για τον οποίο ειπώθηκε ότι ήταν Αμερικάνος, τον Τρόντζο (10,1 πόντοι μ.ο.) και τον Γκούμα (9,1 πόντοι μ.ο.).

## Τελική κατάταξη

## Αποτελέσματα
### Προκριματικός Γύρος
#### Γκρουπ A

#### Γκρουπ B

### Τελική φάση

#### Αγώνες κατάταξης για τις θέσεις 5-9

#### Αγώνες κατάταξης για τις θέσεις 9-12

## Βραβεία και Στατιστικά

Έγιναν **42 αγώνες** και επιτεύχθησαν **6.245 πόντοι**.

## Συνθέσεις Ομάδων
* **Ελλάδα**: Γιώργος Τρόντζος, Βασίλης Γκούμας, Γιώργος Μπάρλας, Γιώργος Κολοκυθάς, Νίκος Σισμανίδης, Κώστας Διαμαντόπουλος, Χρήστος Ζούπας, Θανάσης Πέππας, Μάκης Κατσαφάδος, Ανδρέας Χαϊκάλης, Απόστολος Σπανός, Θανάσης Χριστοφόρου. **Προπονητής**: Φαίδων Ματθαίου.

## Εξωτερικοί σύνδεσμοι
* FIBA-Europe Eurobasket 1969

1969
Ευρωπαικο Πρωταθλημα Καλαθοσφαιρισης Ανδρων 1969
Ευρωπαικο Πρωταθλημα Καλαθοσφαιρισης Ανδρων 1969